Vandag in Woorde: PA deur Kreatiewe bestuurder | Bydraes | Woes - Kreatiewe platform vir Afrikaans
Titel: Vandag in Woorde: PA
Hierdie week is die tema vir Vandag in Woorde ‘PA’. Ons vier eerskomende Sondag Vadersdag. Oral waar jy gaan is daar spesiale aanbiedinge en afslagte op items wat dalk ’n goeie geskenk sal uitmaak vir ’n PA. Ongelukkig sal PA teen volgende jaar dieselfde tyd dalk nie eers meer onthou wat hy gekry het nie. En al onthou PA sal hy nie kan uitken watter sokkies watter jaar se persent was nie.
Dit is ’n feit dat nie almal ’n PA kan of wil onthou nie. Baie van ons het nog ’n PA en ander lankal nie meer nie. ’n PA se afwesigheid of teenwoordigheid bepaal gewoonlik hoe die kind in sy eie lewe sal uitdraai.
Kyk na die volgende punte wat jou hopelik sal inspireer om iets te skryf oor die PA of PA-figuur in jou lewe:
’n Les wat jy van PA geleer het om nooit te vergeet nie.
Take of stokperdjies waarmee PA hom besig gehou het of nog doen.
Unieke gewoontes of sêgoed van PA.
Spesiale tye saam met PA.
Iets wat jou altyd aan PA laat dink.
Dinge wat jy liewer nooit van PA moes geweet het nie.
Die PA van jou kinders.
Wat beteken PA wees vir jou.
Ek glo nie dis nodig om aan nog idees te probeer dink nie. Elkeen het sekerlik iets wat hulle van of vir PA wil sê. Doen dit hierdie week hier op Woes se werf in die genre van jou keuse. Kom onthou vir PA in geskrewe woorde.
Ouers Eg Suid Afrikaans